นักวิเคราะห์ด้านความมั่นคง ให้ความเห็นเรื่องนโยบายต่อต้านการก่อการร้าย ของประธานาธิบดีโอบาม่า
นักวิเคราะห์ด้านความมั่นคงหลายคน ให้คะแนนประธานาธิบดีโอบาม่าในเกณฑ์ดี ในแง่การสร้างความมั่นคงปลอดภัยของประเทศ ความพยายามสร้างสัมพันธ์ที
อย่างเช่นนาย Jacob Shapiro แห่งมหาวิทยาลัย Princetonชี้ว่า การที่ประธานาธิบดีโอบาม่าหลีกเลี่ยง ไม่ใช้คำว่าการทำสงครามกับผู้ก่อการร้ายนั้นแม้จะถูกตำหนิจากอดีตรองประธานาธิบดีริชาร์ด เชนนี่ก็ตาม แต่การเลี่ยงคำดังกล่าวเป็นผลดีเพราะทำให้กลุ่มก่อการร้ายต่างๆ ไม่สามารถนำคำนี้ไปใช้ เพื่อโฆษณาชวนเชื่อต่อต้านสหรัฐได้ส่วนนาย Paul Pillar แห่งมหาวิทยาลัย Georgetown บอกว่า รัฐบาลสหรัฐ ควรจะอธิบายให้ชัดเจนว่า ลักษณะและธรรมชาติของการต่อสู้ขณะนี้เป็นอย่างไรและจะมีคุณค่าเรื่องใด ที่คนอเมริกันอาจต้องเสียสละ เช่นความเป็นส่วนตัวเสรีภาพส่วนบุคคล หรือความสะดวกในการเดินทางจากการต่อสู้ดังกล่าว สำหรับนาย Michael German จากกลุ่มปกป้องสิทธิพลเมือง ACLUของสหรัฐให้ความเห็นว่า คนอเมริกันส่วนใหญ่ ยังไม่เข้าใจว่ามีอะไรที่เป็นเดิมพันอยู่ในการต่อสู้ปราบปรามการก่อการร้ายขณะนี้ แต่ก็ยกย่องประธานาธิบดีโอบาม่า ที่ไม่ยอมสละคุณค่าที่สำคัญของสังคมอเมริกันในการรับมือกับภัยของการก่อการร้าย เช่นความมีขันติอดกลั้นและยอมรับ ความโปร่งใส รวมทั้งการยอมรับหลักของกฎหมายและกระบวนการยุติธรรมเป็นต้น แต่นาย Clark Irwin นักวิเคราะห์ของสถาบันAspen Institute ชี้ว่า รัฐบาลสหรัฐควรต้องสามารถคาดการณ์ล่วงหน้าได้ว่าการโจมตีครั้งต่อไป ของผู้ก่อการร้ายจะเป็นในรูปแบบใดแทนที่จะรอตอบรับสถานการณ์ และนักวิเคราะห์ด้านความมั่นคงส่วนใหญ่เห็นพ้องกันว่าการรักษาความมั่นคงปลอดภัยนั้น จะไม่สามารถทำได้ 100 % แต่เรื่องนี้ก็ไม่ได้หมายความว่ารัฐบาลของประธานาธิบดีโอบาม่า ควรจะลดละความพยายามแต่อย่างใด รับฟังรายละเอียดเพิ่มเติมจากคุณจำเริญตัณฑ์สมบุญ